stanford-oval/wikipedia huggingface dataset:
วรรณวิมล เจนอัศวเมธี
ประวัติ

วรรณวิมล เจนอัศวเมธี มีชื่อเล่นว่า จูน เกิดเมื่อวันที่ 19 เมษายน พ.ศ. 2543 จบการศึกษาระดับมัธยมศึกษาจากโรงเรียนราชวินิตบางแก้ว และระดับปริญญาตรี จากสาขานวัตกรรมสื่อสารสังคม วิชาเอกคอมพิวเตอร์เพื่อการสื่อสาร วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ พร้อมกับภวัต จิตต์สว่างดี และภัทรานิษฐ์ ลิ้มปติยากร โดยเข้ารับพระราชทานปริญญาบัตรเมื่อเดือนธันวาคม พ.ศ. 2565 ปัจจุบันกำลังศึกษาระดับปริญญาโท หลักสูตรบริหารธุรกิจมหาบัณฑิต สาขาวิชาการตลาด บัณฑิตวิทยาลัย มหาวิทยาลัยศรีนครินทรวิโรฒ
ในระหว่างศึกษาในระดับมัธยมศึกษานั้น วรรณวิมลเคยถ่ายแบบ และถ่ายนิตยสารมาบ้าง เช่น คอลัมน์ Add Friends ใน Plook Friends ของทรูปลูกปัญญา หลังจากเริ่มศึกษาในระดับปริญญาตรีแล้ว ในปี พ.ศ. 2561 วรรณวิมลได้เข้าประกวดโกออนเกิร์ล สตาร์เสิร์ช ที่จัดร่วมกับจีเอ็มเอ็มทีวี และเป็นผู้ชนะเลิศในปีนั้น จึงได้เป็นนักแสดงในสังกัดจีเอ็มเอ็มทีวี ในปีเดียวกันมีผลงานซีรีส์เรื่องนักเรียนพลังกิฟต์ รับบทเป็นก้อย และต่อมามีผลงานที่สร้างชื่อเสียงให้อีกหลายเรื่อง เช่น เธอคนนั้นคือฉันอีกคน สงครามดอกไม้ หัวใจรักสี่ดวงดาว 23.5 องศาที่โลกเอียง เป็นต้น
ผลงาน > ละครโทรทัศน์/ซีรีส์

| ปี | เรื่อง | บทบาท | เครือข่าย |
| --- | --- | --- | --- |
| 2561 | นักเรียนพลังกิฟต์ | ก้อย | ช่องวัน 31 |
| 2562 | Boy For Rent ผู้ชายให้เช่า  | บอนเน่ | ช่องวัน 31 |
| 2563 | Turn Left Turn Right สมองเลี้ยวซ้ายหัวใจเลี้ยวขวา | เเสงเหนือ | จีเอ็มเอ็ม 25 |
| 2563 | เพราะเราคู่กัน | หวาน | จีเอ็มเอ็ม 25 |
| 2563 | เธอคนนั้นคือฉันอีกคน | จูน | จีเอ็มเอ็ม 25 |
| 2563 | เกียร์สีขาวกับกาวน์สีฝุ่น | แป้ง | จีเอ็มเอ็ม 25 |
| 2564 | แต้มรัก Mr.lipstick  | ดุจดาว | จีเอ็มเอ็ม 25 |
| 2564 | F4 Thailand: หัวใจรักสี่ดวงดาว | ฮานะ | จีเอ็มเอ็ม 25 |
| 2565 | สงครามดอกไม้ | ไอริส | จีเอ็มเอ็ม 25 |
| 2565 | คู่เเท้เเม่ไม่เลิฟ The Three Gentlebros | รตา | จีเอ็มเอ็ม 25 |
| 2565 | เพื่อนายแค่หนึ่งเดียว Never Let Me Go | เเม็กกี้ | จีเอ็มเอ็ม 25 |
| 2565 | หนังรักเรื่องที่แล้ว 10 Years Ticket | นิ้ง | จีเอ็มเอ็ม 25 |
| 2566 | หัวใจในสายลม Dangerous Romance | นับดาว | จีเอ็มเอ็ม 25 |
| 2566 | Faceless Love รักไม่รู้หน้า | ธัญญ่า | จีเอ็มเอ็ม 25 |
| 2567 | 23.5 องศาที่โลกเอียง | ลูน่า | จีเอ็มเอ็ม 25 |
| 2567 | หนังสือรุ่นพลอย | ประกายมุก | จีเอ็มเอ็ม 25 |
| 2567 | High School Frenemy มิตรภาพคราบศัตรู | แอร์รี่ | จีเอ็มเอ็ม 25 |
| 2568 | Dare You to Death ไขคดีเป็น เห็นคดีตาย | เชอรีน | จีเอ็มเอ็ม 25 |
| 2568 | คุณวาฬร้านชำ Whale Store xoxo | ต้นน้ำ | จีเอ็มเอ็ม 25 |
เอซี มอนซา

สโมสรฟุตบอลมอนซา (อิตาลี: Associazione Calcio Monza) หรือ เอซี มอนซา (A.C. Monza) หรือเรียกสั้น ๆ ว่า มอนซา เป็นสโมสรฟุตบอลอาชีพของอิตาลีที่ตั้งอยู่ในเมืองมอนซาแคว้นลอมบาร์เดียประเทศอิตาลี ทีมลงเล่นในเซเรียอา ลีกสูงสุดของอิตาลีหลังจากเลื่อนชั้นมาจากเซเรียบีด้วยการชนะเพลย์ออฟในฤดูกาล 2021−22
ก่อตั้งสโมสรในปี 1912 ในชื่อมอนซา เอฟบีซี เกือบเลื่อนชั้นสู่เซเรียอาหลายครั้งในช่วงทศวรรษ 1970 มอนซาประสบปัญหาทางการเงินเป็นระยะในช่วง 2 ทศวรรษแรกของศตวรรษที่ 21 นำไปสู่การประกาศการล้มละลาย 2 ครั้งในปี 2004 และ 2015 ภายหลังการเทคโอเวอร์สโมสรของซิลวิโอ แบร์ลุสโคนี อดีตนายกรัฐมนตรีอิตาลี ในปี 2018 มอนซาก็กลับสู่เซเรียบี ในปี 2020 หลังจากห่างหายไปนานถึง 19 ปีและประสบความสำเร็จได้เลื่อนชั้นขึ้นสู่เซเรียอาเป็นครั้งแรกในประวัติศาสตร์ของสโมสรในปี 2022 ก่อนการเลื่อนชั้นของพวกเขา ไม่มีทีมใดในอิตาลีที่ลงเล่นในเซเรียบีมากกว่ามอนซา (40 ฤดูกาล) โดยไม่เคยได้เลื่อนชั้นสู่เซเรียอา มอนซาคว้าแชมป์โคปปา อิตาเลีย เซเรียซี เป็นสถิติถึง 4 สมัย, แชมป์กัลโช่เซเรียซี 4 สมัย และแชมป์แองโกล-อิตาเลียนคัพ
ตั้งแต่ก่อตั้งสโมสร มอนซาใช้สีฟ้า–ขาวเป็นสีประจำสโมสร แต่ในปี 1932 ได้เปลี่ยนเป็นสีแดง–ขาว เป็นผลให้สโมสรมีฉายาว่า อี เบียงโครอสซี (สีขาวและสีแดง) มอนซาเล่นในสนามเหย้าของพวกเขาที่สนามกีฬาบรีอันเตโอตั้งแต่ปี 1988 สโมสรมีคู่แข่งคือโคโม โปรเซสโต และปิซ่า
ประวัติ > การก่อตั้งและทัวร์นาเมนต์แรก (1912-1927)

มอนซา เอฟบีซี ก่อตั้งขึ้นเมื่อวันที่ 1 กันยายน ค.ศ. 1912 ในร้านอาหารชื่อ คัปเปลโล เว็คคิโอ หลังจากการควบรวมกันของ 2 สโมสรที่ตั้งอยู่ในมอนซา คือ โปร มอนซา และ โปร อิตาเลีย สโมสรแห่งใหม่ได้ก่อตั้งสำนักงานใหญ่ของสโมสรแห่งแรกใน ร้านกาแฟโรมา ซึ่งตั้งอยู่บนจัตุรัสกลางเมืองที่มีชื่อเดียวกันในมอนซา ทีมในยุคแรกสวมชุดสีน้ำเงินและสีขาว ชัยชนะครั้งแรกของมอนซาที่ถูกบันทึกไว้เกิดขึ้นเมื่อวันที่ 20 กันยายน ค.ศ. 1912 เมื่อพวกเขาเอาชนะ ยูเวนตุสอิตาเลีย 2-1 ใน ตรีอันเต สโมสรคว้าถ้วยรางวัลใบแรกของพวกเขาคือ โคปปา คอลลี ในต้นปี ค.ศ. 1913 หลังจากเอาชนะ ซารอนโน 3-2 ในรอบชิงชนะเลิศ
ในเดือนพฤศจิกายนปีเดียวกัน มอนซา เอฟบีซี ควบรวมกับ ยูเวนตุส เอฟบีซี เพื่อก่อตั้ง เอซี มอนซา มอนซาเข้าร่วมลีกเป็นครั้งแรกในลีกแตร์ซา คาเตกอเรีย ในฤดูกาล 1913-14; พวกเขาเล่นนัดแรกเมื่อวันที่ 4 มกราคม ค.ศ. 1914 แพ้ 3-1 ที่บ้านในนัดที่พบกับแฟนฟุลลา  ในฤดูกาลถัดมา มอนซา เข้าร่วมลีกโปรโมซิโอเน จบอันดับที่ 4 ในกลุ่ม 6 ทีม เมื่อ สงครามโลกครั้งที่หนึ่ง ปะทุขึ้น การเกณฑ์ทหารบังคับให้ทุกทีมต้องส่งผู้เล่นอายุมากลงสนาม มอนซาสามารถแข่งขันฟุตบอลต่อได้ด้วยผู้เล่นอายุน้อย
ระหว่างปี ค.ศ. 1915 ถึง ค.ศ. 1918 สงครามได้ขัดจังหวะการแข่งขันฟุตบอล เมื่อฟุตบอลอิตาลีได้เริ่มต้นแข่งขันอีกครั้งในปี ค.ศ. 1919 มอนซา ได้เข้าแข่งขันใน โปรโมซิโอเน ฤดูกาล 1919-20 หลังจากคว้าแชมป์ของกลุ่ม มอนซาแข่งรอบชิงชนะเลิศเพื่อเลื่อนชั้นกับเตรวิเกลียเซ่โดยแพ้ไป 1-2 อย่างไรก็ตาม สหพันธ์ฟุตบอลอิตาลี หรือ เอฟไอจีซี ได้ตัดสินใจเลื่อนชั้นให้มอนซาด้วยการเตะรอบแก้ตัว และทีมได้รับการจัดสรรให้ไปอยู่ใน พรีมาคาเตกอเรีย ซึ่งเป็นลีกระดับสูงสุดของฟุตบอลอิตาลีในขณะนั้น ในปี ค.ศ. 1919 มอนซา เป็นเจ้าภาพเชิญ ทีมชาติเชโกสโลวาเกีย แข่งขันเกมกระชับมิตรที่สนาม Grazie Vecchie ซึ่งจบลงด้วยผลเสมอ 1-1
มอนซา แข่งขันกับ มิลาน, เครโมเนเซ และ โปร ปาเตรีย เกมแรกของพวกเขาเล่นในวันที่ 24 ตุลาคม ค.ศ. 1920 โดยแพ้ในบ้านให้กับมิลาน 4-1; ฟรานเชสโก มันเดลลี ทำประตูเดียวให้กับมอนซา พวกเขาจบฤดูกาล 1920-21 โดยไม่มีคะแนนและรั้งอันดับสุดท้ายในกลุ่ม ในฤดูกาลถัดมา มอนซาได้อันดับสองในกลุ่ม โดยพลาดแชมป์กลุ่มไป เนื่องจากการปรับโครงสร้างระบบลีก มอนซา ถูกย้ายไป Seconda Divisione ในฤดูกาล 1922-23; พวกเขารอดพ้นการตกชั้นด้วยการเอาชนะ ชิอาสโซ และ Canotteri Lecco ในรอบเพลย์ออฟ ในฤดูกาล 1926-27 หลังจากเอาชนะ ปอนเซียนา 3-2 ในรอบชิงชนะเลิศ มอนซา ได้รับการประกาศให้เป็นแชมป์ของ Seconda Divisione Lega Nord และได้เลื่อนชั้นสู่ Prima Divisione
นักเตะและทีมงานชุดแรกของมอนซาในปี ค.ศ. 1912
สุดแต่ใจจะไขว่คว้า

| สุดแต่ใจจะไขว่คว้า |
| --- | --- |
ประเภท: ละครโทรทัศน์
แสดงนำ:   เสกสรร ชัยเจริญ  รอน บรรจงสร้าง  ชุดาภา จันทเขตต์  ก้ามปู สุวรรณปัทม์ 
ผู้ประพันธ์ดนตรีแก่นเรื่อง: เทียรี่ เมฆวัฒนา สมหวัง อนุศักดิ์เสถียร
ประเทศแหล่งกำเนิด: ประเทศไทย
ภาษาต้นฉบับ: ไทย
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
สุดแต่ใจจะไขว่คว้า เป็นละครโทรทัศน์ไทย ใน พ.ศ. 2532 สร้างจากบทประพันธ์ของ โบตั๋น ตีพิมพ์ครั้งแรกในปี พ.ศ. 2529 สร้างโดยสถานีวิทยุโทรทัศน์ไทยทีวีสีช่อง 3 นำแสดงโดย เสกสรร ชัยเจริญ รอน บรรจงสร้าง ชุดาภา จันทเขตต์ ก้ามปู สุวรรณปัทม์ อารดา ศรีสร้อยแก้ว สะอาด เปี่ยมพงษ์สานต์ พิศมัย วิไลศักดิ์ แต่งเพลงนำละครโดย เทียรี่ เมฆวัฒนา และ สมหวัง อนุศักดิ์เสถียร ซึ่งจากนี้เองได้รับรางวัลเมขลา และ โทรทัศน์ทองคำ สาขาเพลงนำละครดีเด่น และละครสร้างสรรค์สังคมดีเด่น
รางวัลที่ได้รับ

รางวัลเมขลา เพลงนำละครดีเด่น (เทียรี่ เมฆวัฒนา) ปี 2532
รางวัลเมขลา ละครสร้างสรรค์สังคมดีเด่น ปี 2532
รางวัลโทรทัศน์ทองคำ ดาราสนับสนุนชายดีเด่น (สะอาด เปี่ยมพงษ์สานต์) ปี 2532
รางวัลโทรทัศน์ทองคำ ดารานำชายดีเด่น (เสกสรร ชัยเจริญ) ปี 2532
รางวัลโทรทัศน์ทองคำ เพลงนำละครดีเด่น (เทียรี่ เมฆวัฒนา) ปี 2532
รางวัลโทรทัศน์ทองคำ ผู้กำกับละครดีเด่น (นพพล โกมารชุน) ปี 2532
รางวัลโทรทัศน์ทองคำ ละครชีวิตสร้างสรรค์สังคมดีเด่น ปี 2551
การนำมาสร้างใหม่

นวนิยายสุดแต่ใจจะไขว่คว้าถูกนำมาดัดแปลงเป็นละครโทรทัศน์ครั้งแรกในปี พ.ศ. 2532 ละครได้รับความนิยมและประสบความสำเร็จอย่างมาก พร้อมทั้งกวาดรางวัลในปีนั้นไปมากมาย ต่อมามีการสร้างละครโทรทัศน์อีกในปี พ.ศ. 2540 และ พ.ศ. 2551 โดยออกอากาศทางช่องเดิม  และใช้เพลงนำละครมาแต่เดิม เพียงเปลี่ยนผู้ร้อง และสร้างเป็นละครโทรทัศน์อีกครั้งในปี 2558 ออกอากาศทางช่อง 8 ฉบับนี้ แจ๋วริมจอ จาก ไทยรัฐ วิจารณ์ว่า "บทละครที่เข้มข้นและการวางตัวนักแสดงได้ดี"
นมตราหมี

| --- | --- |
ชนิดสินค้า: แบรนด์ของนม
เจ้าของปัจจุบัน: เนสท์เล่
ประเทศ: ฟิลิปปินส์
เริ่มจำหน่าย: พ.ศ. 2519
สินค้าที่เกี่ยวข้อง: Bärenmarke (สวิตเซอร์แลนด์ภายใต้ใบอนุญาต)
ตลาด: ทั่วโลก
เจ้าของเดิม: Bernese Alps Milk Co.
รถตู้ที่มีสัญลักษณ์ตราหมี
นมตราหมี (อังกฤษ: Bear Brand) เป็นยี่ห้อนมผงและเครื่องดื่มนมที่เริ่มวางจำหน่ายในปี พ.ศ. 2519 โดยบริษัทเนสท์เล่ วางจำหน่ายในหลายพื้นที่ของเอเชียตะวันออกเฉียงใต้ สำหรับในประเทศไทย ผลิตภัณฑ์นมผงตราหมีอยู่ในความดูแลของเนสท์เล่ (ประเทศไทย) ส่วนผลิตภัณฑ์นมพร้อมดื่ม (นมสเตอริไลส์ และนมไขมันต่ำ ตราหมี โกลด์) อยู่ในความดูแลของเฟรเชอร์แอนด์นีฟ (เอฟแอนด์เอ็น) ในเครือทีซีซีฯ
กรมพลศึกษา

| --- | --- |
Department of Physical Education
ตราพระพลบดีทรงช้างเอราวัณ   เครื่องหมายราชการ
ภาพรวมหน่วยงาน
ก่อตั้ง: 9 ธันวาคม พ.ศ. 2476; 91 ปีก่อน (2476-12-09)
หน่วยงานก่อนหน้า: สำนักงานพัฒนาการกีฬาและนันทนาการ
ประเภท: ส่วนราชการ
สำนักงานใหญ่: 154 สนามกีฬาแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร 10300
บุคลากร: 218 คน (พ.ศ. 2566)
งบประมาณต่อปี: 774,555,000 บาท (พ.ศ. 2568)
ฝ่ายบริหารหน่วยงาน: มงคล วิมลรัตน์, อธิบดี จรูญ แก้วมุกดากุล, รองอธิบดี ว่าง, รองอธิบดี
ต้นสังกัดหน่วยงาน: กระทรวงการท่องเที่ยวและกีฬา
เว็บไซต์: www.dpe.go.th
กรมพลศึกษา (อังกฤษ: Department of Physical Education) เป็นส่วนราชการระดับกรม สังกัดกระทรวงการท่องเที่ยวและกีฬา จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม พ.ศ. 2545 เป็นการโอนภารกิจบางส่วนมาจากกระทรวงศึกษาธิการ มีหน้าที่เกี่ยวกับการพัฒนาคุณภาพชีวิตเยาวชนและประชาชนด้วยการส่งเสริมและพัฒนาการกีฬา นันทนาการ การออกกำลังกาย เล่นกีฬา สร้างความเข้มแข็งให้แก่ชุมชน การส่งเสริมให้นักเรียน นักศึกษา เยาวชน และประชาชน มีคุณภาพคู่คุณธรรมห่างไกลอบายมุขและสิ่งเสพติดให้โทษ โดยการใช้กีฬา นันทนาการ และวิทยาศาสตร์การกีฬาเป็นเครื่องมือในการพัฒนาคน สังคม และประเทศชาติ
ประวัติ > ยุคก่อตั้งกรมพลศึกษา

กรมพลศึกษา ก่อตั้งขึ้นเมื่อ พ.ศ. 2476 ในชื่อ กรมพลศึกษา เป็นส่วนราชการระดับกรม สังกัดกระทรวงศึกษาธิการ มีหน้าที่หลักในการผลิตบุคลากรทางการศึกษาด้านพลศึกษา กิจการลูกเสือ และกิจการสารวัตรนักเรียน โดยมีหน่วยงานหลักในการดำเนินการ คือ วิทยาลัยพลศึกษา
ใน พ.ศ. 2485 กรมพลศึกษา ได้แบ่งส่วนราชการ 6 กอง คือ สำนักงานเลขานุการกรม กองกายบริหาร กองกีฬา กองกรีฑาสถานแห่งชาติ กองการลูกเสือ และกองอนุสภากาชาด และมีการปรับปรุงโครงสร้างเรื่อยมา กระทั่งในปี พ.ศ. 2536 ได้มีการปรับปรุงโครงสร้างกรมพลศึกษาอีกครั้ง โดยกำหนดภารกิจให้กรมพลศึกษา มีหน้าที่เกี่ยวกับการส่งเสริมและพัฒนาการพลศึกษา สุขภาพ นันทนาการ การกีฬา วิทยาศาสตร์การกีฬา วิทยาศาสตร์สุขภาพ ลูกเสือ ยุวกาชาด และสารวัตรนักเรียนและนักศึกษา ตลอดจนการจัดการศึกษาด้านพลศึกษา สุขศึกษา นันทนาการ วิทยาศาสตร์การกีฬา วิทยาศาสตร์ทางจิตและประสาท และวิทยาศาสตร์สุขภาพ
ประวัติ > ยุคสำนักงานพัฒนาการกีฬาและนันทนาการ

ใน พ.ศ. 2545 ได้มีการปรับปรุงโครงสร้างกระทรวง ทบวง กรม และถ่ายโอนภารกิจของกรมพลศึกษา แยกออกไปสังกัดกับหน่วยงานต่าง ๆ เช่น งานสารวัตรนักเรียน ไปขึ้นกับสำนักพัฒนานักเรียนนักศึกษาและกิจการพิเศษ งานลูกเสือ ไปขึ้นกับสำนักกิจการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการ ส่วนกิจการด้านการผลิตบุคลากรทางการศึกษา ไปขึ้นกับสถาบันการพลศึกษา และภารกิจด้านการส่งเสริมและพัฒนาการพลศึกษา สุขภาพ นันทนาการ เป็นสำนักงานพัฒนาการกีฬาและนันทนาการ (Office of Sport and Recretion Development) กระทรวงการท่องเที่ยวและกีฬา
ประวัติ > ยุคกรมพลศึกษา พ.ศ. 2553

คณะรัฐมนตรีได้มีมติเมื่อวันที่ 16 กุมภาพันธ์ พ.ศ. 2553 ให้เปลี่ยนชื่อสำนักงานพัฒนาการกีฬาและนันทนาการ กลับไปเป็น กรมพลศึกษาเช่นเดิม ทั้งนี้มีผลตั้งแต่วันที่พระราชกฤษฎีกาเปลี่ยนชื่อสำนักงานพัฒนาการกีฬาและนันทนาการ เป็นกรมพลศึกษา พ.ศ. 2553 มีผลบังคับใช้ 27 สิงหาคม พ.ศ. 2553
รายนามอธิบดี

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ |
| 1 |  | หลวงศุภชลาศัย (บุง ศุภชลาศัย) | พ.ศ. 2477 | พ.ศ. 2485 |
| 2 |  | พระยาจินดารักษ์ (จำลอง สวัสดิ์-ชูโต) | พ.ศ. 2485 | พ.ศ. 2490 |
| 3 |  | หลวงประเวศวุฑฒศึกษา (ประเวศ จันทนยิ่งยง) | พ.ศ. 2490 | พ.ศ. 2494 |
| 4 |  | อภัย จันทวิมล | พ.ศ. 2494 | พ.ศ. 2495 |
| 5 |  | พลโท เผชิญ นิมิบุตร | พ.ศ. 2495 | พ.ศ. 2503 |
| 6 |  | กอง วิสุทธารมณ์ | พ.ศ. 2503 | พ.ศ. 2511 |
| 7 |  | ศาสตราจารย์ นายแพทย์ บุญสม มาร์ติน | พ.ศ. 2511 | พ.ศ. 2523 |
| 8 |  | สำอาง พ่วงบุตร | พ.ศ. 2523 | พ.ศ. 2529 |
| 9 |  | วิรัช กมุทมาศ | พ.ศ. 2529 | พ.ศ. 2530 |
| 10 |  | ปรีดา รอดโพธิ์ทอง | พ.ศ. 2530 | พ.ศ. 2535 |
| 11 |  | สนั่น อินทรประเสริฐ | พ.ศ. 2535 | พ.ศ. 2536 |
| 12 |  | สุวิทย์ วิสุทธิสิน  | พ.ศ. 2536 | พ.ศ. 2537 |
| 13 |  | กว้าง รอบคอบ  | พ.ศ. 2537 | พ.ศ. 2538 |
| 14 |  | ไพฑูรย์ จัยสิน   | พ.ศ. 2538 | พ.ศ. 2540 |
| 15 |  | รองศาสตราจารย์  ทองคูณ หงส์พันธุ์  | พ.ศ. 2540 | พ.ศ. 2541 |
| 16 |  |  สุวรรณ กู้สุจริต  | พ.ศ. 2541 | พ.ศ. 2543 |
| 17 |  |  วีระศักดิ์ วงษ์สมบัติ  | พ.ศ. 2544 | พ.ศ. 2544 |
| 18 |  |  สุทธิ ผลสวัสดิ์   | พ.ศ. 2544 | พ.ศ. 2545 |
| 19 |  |  จรวยพร ธรณินทร์   | พ.ศ. 2545 | พ.ศ. 2545 |
| 20 |  |  สมบัติ กลิ่นผา   | พ.ศ. 2545 | พ.ศ. 2545 |
| 21 |  |  ทินกร นำบุญจิตต์  | พ.ศ. 2545 | พ.ศ. 2550 |
| 22 |  |  สมบัติ คุรุพันธ์   | พ.ศ. 2550 | พ.ศ. 2554 |
| 23 |  |  สุวัตร สิทธิหล่อ   | พ.ศ. 2554 | พ.ศ. 2554 |
| 24 |  |  แสงจันทร์ วรสุมันต์  | พ.ศ. 2554 | พ.ศ. 2557 |
| 25 |  |  พัฒนาชาติ กฤดิบวร   | พ.ศ. 2557 | พ.ศ. 2558 |
| 26 |  |  กิตติพงษ์ โพธิมู  | พ.ศ. 2558 | พ.ศ. 2559 |
| 27 |  |  นเร เหล่าวิชยา   | พ.ศ. 2559 | พ.ศ. 2560 |
| 28 |  |  ปัญญา หาญลำยวง  | พ.ศ. 2560 | พ.ศ. 2562 |
| 29 |  |  สันติ ป่าหวาย  | พ.ศ. 2562 | พ.ศ. 2563 |
| 30 |  |  นิวัตน์ ลิ้มสุขนิรันดร์   | พ.ศ. 2563 | พ.ศ. 2567 |
สถานที่ตั้ง

ที่ทำการของกรมพลศึกษา ตั้งอยู่ในบริเวณเดียวกับกรีฑาสถานแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร
การแบ่งส่วนราชการ

สำนักงานเลขานุการกรม
สำนักการกีฬา
สำนักนันทนาการ
สำนักวิทยาศาสตร์การกีฬา
สถาบันพัฒนาบุคลากรการพลศึกษา และการกีฬา
กลุ่มพัฒนาระบบบริหาร
กลุ่มตรวจสอบภายใน
กลุ่มคุ้มครองจริยธรรม
ศูนย์ฝึกกรมพลศึกษา สนามกีฬาเฉลิมพระเกียรติฯ
เนื้อเพลง

เนื้อเพลงในโน้ตเพลง ในภาพคือการจัดเรียงโน้ตดนตรีแบบจังหวะเหมือนกัน (เช่น รูปแบบฮิมน์) ของเพลงดั้งเดิมชื่อ "Adeste Fideles"  Playไฟล์:Adeste Fideles sheet music sample.mid
เนื้อเพลง หรือ เนื้อร้อง เป็นชุดของคำหลายคำที่รวมกันกลายเป็นเพลง ปกติจะแบ่งเป็นท่อน ๆ แบบร้อยกรอง และท่อนสร้อย เนื้อเพลงในระดับอุปรากรเรียกว่า ลิเบร็ตโต (libretto) ความหมายของเนื้อเพลงอาจชัดเจนหรือบอกเป็นนัย ๆ เนื้อเพลงบางเนื้อเพลงอาจมีความหมายเป็นนามธรรมจนไม่สามารถเข้าใจได้ และหากเป็นเช่นนั้น รายละเอียดของเนื้อเพลงจะให้ความสำคัญที่รูปแบบ การออกเสียง ความคล้องจอง และสมมาตรของสำนวน
แหล่งข้อมูลอื่น

เนื้อเพลงไทย รวบรวมโดย สยามโซน.คอม
เนื้อเพลงทั่วโลก รวบรวมโดย ลีริกส์.คอม
เนื้อเพลงทั่วโลก รวบรวมโดย มิวซิกซ์แมตช์
เนื้อเพลงทั่วโลก รวบรวมโดย ลีริกส์ไฟน์
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย
องค์การสะพานปลา

| --- | --- |
Fish Marketing Organization
เครื่องหมายราชการ
 สะพานปลากรุงเทพ
ภาพรวมองค์การ
ก่อตั้ง: 21 มกราคม พ.ศ. 2496; 72 ปีก่อน (2496-01-21)
ประเภท: รัฐวิสาหกิจ
เขตอำนาจ: เขตสะพานปลาและท่าเทียบเรือประมง
สำนักงานใหญ่: เลขที่ 211 ซอยเจริญกรุง 58 ถนนเจริญกรุง แขวงยานนาวา เขตสาทร กรุงเทพมหานคร
งบประมาณต่อปี: 218,797,496 บาท (พ.ศ. 2566)
ฝ่ายบริหารองค์การ: ปรีดา ยังสุขสถาพร, ผู้อำนวยการ ทัศนาพร พุ่มพวง, รองผู้อำนวยการ ศุภชาติ ชาสมบัติ, รองผู้อำนวยการ สุทักษ์ จิระรัตนวงศ์, รองผู้อำนวยการ
ต้นสังกัดองค์การ: กระทรวงเกษตรและสหกรณ์
เว็บไซต์: เว็บไซต์ขององค์การ
องค์การสะพานปลา (อังกฤษ: Fish Marketing Organization) เป็นรัฐวิสาหกิจ สังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2496 ตามพระราชบัญญัติจัดระเบียบกิจการแพปลา พ.ศ. 2496 ซึ่งประกาศในราชกิจจานุเบกษา เมื่อวันที่ 20 มกราคม พ.ศ. 2496 มีผลบังคับใช้ในวันถัดมา เพื่อดำเนินการเกี่ยวกับสะพานปลา ตลาดสินค้าสัตว์น้ำ และอุตสาหกรรมประมง โดยในระยะแรกได้รับโอนกิจการแพปลา ของกรมการประมง มาจัดตั้งเป็นนิติบุคคลใน ปี พ.ศ. 2568 พลโท นุกูล นรฉันท์ เป็นประธานกรรมการ
การดำเนินงาน

องค์การสะพานปลา เป็นรัฐวิสาหกิจที่มีรายได้จากการจำหน่ายสัตว์น้ำ น้ำมันเชื้อเพลิงสำหรับชาวประมง และค่าบริการ ค่าธรรมเนียมต่างๆ โดยรายได้ส่วนใหญ่มากจากค่าบริการ ค่าธรรมเนียม (95.2 ล้านบาท) และการจำหน่ายสินค้าสัตว์น้ำและผลิตภัณฑ์แปรรูป (92.1 ล้านบาท) รวมมูลค่ารายได้ในปี พ.ศ. 2553 จำนวน 320 ล้านบาท แต่องค์การสะพานปลา มีรายจ่ายประจำในการบริหารและการดำเนินงานกว่า 174 ล้านบาท รวมแล้วในปี พ.ศ. 2553 มีกำไรสุทธิจำนวน 1.18 ล้านบาท
องค์การสะพานปลา ได้รับรางวัลรัฐวิสาหกิจดีเด่น ประจำปี 2563
การดำเนินงาน > สะพานปลา

องค์การสะพานปลา มีอำนาจจัดตั้งสะพานปลา โดยการอนุมัติจากคณะรัฐมนตรี และประกาศในราชกิจจานุเบกษา ปัจจุบันมีสะพานในความดูแลขององค์การสะพานปลา จำนวน 4 แห่ง ได้แก่
สะพานปลากรุงเทพ เป็นท่าเทียบติดแม่น้ำเจ้าพระยา ตั้งอยู่ในซอยเจริญกรุง 62 ตรงข้ามวัดสุทธิวราราม ก่อตั้งในปี พ.ศ. 2496 เป็นตลาดกลางในการประมูลซื้อขายแลกเปลี่ยนสัตว์น้ำแหล่งสำคัญของกรุงเทพมหานคร
สะพานปลาสมุทรปราการ ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ก่อตั้งเมื่อวันที่ 1 กรกฎาคม พ.ศ. 2525
สะพานปลาสมุทรสาคร ริมแม่น้ำท่าจีน ถนนวิเชียรโชฎก ตำบลมหาชัย อำเภอเมืองสมุทรสาคร จังหวัดสมุทรสาคร ก่อตั้งเมื่อเดือนเมษายน พ.ศ. 2511 เป็นสะพานที่ใหญ่เป็นลำดับ 2 รองจากสะพานปลากรุงเทพ
สะพานปลานครศรีธรรมราช ตั้งอยู่ที่ตำบลปากพนัง อำเภอปากพนัง จังหวัดนครศรีธรรมราช ก่อตั้งในปี พ.ศ. 2547
การดำเนินงาน > ท่าเทียบเรือประมง

องค์การสะพานปลา มีสำนักงานท่าเทียบเรือประมง ในความดูแลจำนวน 14 แห่ง ได้แก่
ระนอง
หัวหิน
อ่างศิลา
ตราด
ปราณบุรี
สงขลา 1
สงขลา 2
นราธิวาส
ชุมพร
ชุมพร หลังสวน
สตูล
สุราษฎร์ธานี
ภูเก็ต
ปัตตานี
มิสแกรนด์ศรีสะเกษ

| --- | --- |
คําขวัญ: นับจากนี้ทุกพื้นที่มีแต่แกรนด์ We are Grand the one and only
ก่อตั้ง: 2016
ผู้ก่อตั้ง: มิสแกรนด์ไทยแลนด์
ประเภท: การประกวดความงาม
สํานักงานใหญ่:  ศรีสะเกษ
ที่ตั้ง:  ไทย
สมาชิก  : มิสแกรนด์ไทยแลนด์
ภาษาทางการ : ไทย
บุคลากรหลัก: บริษัท พรอมต์ชนม์ คอร์เปอเรชั่น จำกัด  (ผู้ถือลิขสิทธิ์) อวิรุทธ์ อรรคบุตร  (ผู้อำนวยการกองประกวด)  ชลภูมินทร์ ดวนใหญ่ (กรรมการบริหาร) เดียร์น่า กุลณัฐ หงษ์ศรีเมือง (ผู้จัดการกองประกวด)
องค์กรแม่: มิสแกรนด์ไทยแลนด์
เว็บไซต์: https://www.facebook.com/missgrandsisaket
มิสแกรนด์ศรีสะเกษ (อังกฤษ: Miss Grand Si Sa Ket) การประกวดนางงามระดับจังหวัด มีวัตถุประสงค์พื่อค้นหาสาวงามตัวแทนจังหวัดศรีสะเกษ ไปประกวดบนเวทีระดับประเทศ เวทีมิสแกรนด์ไทยแลนด์ โดยมีการจัดการประกวดในลักษณะเดียวกันนี้ ทั้ง 77 จังหวัด ทั่วประเทศไทย ซึ่งมีสโลแกนว่า มิสแกรนด์ไทยแลนด์เวทีอันดับหนึ่งของเมืองไทย นับจากนี้ทุกพื้นที่มีแต่แกรนด์​ จุดประสงค์เพื่อเข้าร่วมการประกวดและได้จัดขึ้นเป็นประจำทุกปีตั้งแต่ปี 2016
ปี 2016 จัดโดยคุณอำนาจ  เส้นคราม ในการประกวดปีแรกได้มอบรางวัลให้ผู้สชนะเลิศเป็นทุเรียนภูเขาไฟศรีสะเกษ ซึ่งสร้างความประทับใจและสร้างกระแสให้ทุเรียนของจังหวัดศรีสะเกษได้เป็นอย่างมาก โดยบอส ณวัฒน์ อิสรไกรศีล ร่วมชมการประกวดด้วย และส่งผลให้ได้รับรางวัล รอง Best Director 2016 ด้วย
ในช่วงปี 2017-2020 ผู้อำนวนการกองประกวดมิสแกรนด์ศรีสะเกษ โดยคุณโอม อวิรุทธ์ อรรคบุตร ผู้บริหารบริษัท เซิ้ง โปรดักชั่นแอนด์ออแกไนเซอร์ จำกัด และได้จัดการประกวดเพื่อค้นหาตัวแทนจังหวัดศรีสะเกษ และสร้าง 4TH Miss Grand Thailand 2017 (TOP5 คนแรกของภาคอีสานในระบบการแข่งขันแบบภูมิภาค)
อีกทั้งในปี 2020 ถือลิขสิทธิ์มิสแกรนด์อุบลราชธานีด้วย และต่อมาได้แต่งตั้งคุณชลภูมินทร์ ดวนใหญ่ เป็นผู้อำนวยการกองประกวดมิสแกรนด์ศรีสะเกษ 2021-2022 ในนามบริษัท เซิ้ง โปรดักชั่นแอนด์ออแกไนเซอร์ จำกัด
ปี 2023 - 2024 กองประกวดมิสแกรนด์ศรีสะเกษ โดย บริษัท พรอมต์ชนม์ คอร์เปอเรชั่น จำกัด ซึ่งมีคุณชลภูมินทร์ ดวนใหญ่ และคุณอวิรุทธ์ อรรคบุตร เป็นผู้ถือลิขสิทธิ์ที่ได้รับสิทธิอนุญาตในการจัดการประกวด / คัดเลือกตัวแทนมิสแกรนด์ประจำจังหวัดศรีสะเกษ  จากบริษัท มิสแกรนด์ อินเตอร์เนชั่นแนล จำกัด (มหาชน) ได้เปลี่ยนการประกวดมาเป็นรูปแบบตัวแทน 22 อำเภอ และจัดงานเฉลิมฉลองครบรอบ 8 ปี มิสแกรนด์ศรีสะเกษ ณ อาคารพลศึกษา วีสมหมาย จังหวัดศรีสะเกษ จึงเป็นรูปแบบในการจัดการประกวดในปีต่อ ๆ มา อย่างเช่นในปี 2024 ผู้เข้าประกวดแยกเป็นตัวแทนระดับอำเภอ และจัดรอบตัดสอนขึ้นในวันที่ 24 ธันวาคม 2566 ณ อาคารศรีพฤทธาลัยเธียร์เตอร์ มหาวิทยาลัยราชภัฏศรีสะเกษ
ปี 2025 กองประกวดมิสแกรนด์ศรีสะเกษ โดย บริษัท พรอมต์ชนม์ คอร์เปอเรชั่น จำกัด ซึ่งมีคุณชลภูมินทร์ ดวนใหญ่ และคุณอวิรุทธ์ อรรคบุตร เป็นผู้ถือลิขสิทธิ์ที่ได้รับสิทธิอนุญาตในการจัดการประกวด / คัดเลือกตัวแทนมิสแกรนด์ประจำจังหวัดศรีสะเกษ จังหวัดระนอง  จากบริษัท มิสแกรนด์ อินเตอร์เนชั่นแนล จำกัด (มหาชน) ซึ่งคุณอวิรุทธ์ อรรคบุตร ดำรงตำแหน่งผู้อำนวยการกองประกวดมิสแกรนด์ศรีสะเกษ คนปัจจุบัน
ผู้อำนวยการกองประกวดมิสแกรนด์ศรีสะเกษ

ทำเนียบผู้อำนวยการกองประกวดมิสแกรนด์ศรีสะเกษ
| ปี | ชื่อ - สกุล | บริษัท/หน่วยงาน | ระยะเวลา | รางวัล |
| --- | --- | --- | --- | --- |
| 2025-Now | อวิรุทธ์ อรรคบุตร (2) | 2021-Now บริษัท พรอมต์ชนม์ คอร์เปอเรชั่น จำกัด | 5 ปี(2) | ABT |
| 2022-2024 | ชลภูมินทร์ ดวนใหญ่ | 2021-Now บริษัท พรอมต์ชนม์ คอร์เปอเรชั่น จำกัด | 4 ปี | รอง Best Director 2023 |
| 2021 | ชลภูมินทร์ ดวนใหญ่ | บริษัท เซิ้ง โปรดักชั่นแอนด์ออแกไนเซอร์ จำกัด | 4 ปี | รอง Best Director 2023 |
| 2017-2020 | อวิรุทธ์ อรรคบุตร (1) | บริษัท เซิ้ง โปรดักชั่นแอนด์ออแกไนเซอร์ จำกัด | 4 ปี(1) | 4TH Miss Grand Thailand 2017 |
| 2016 | อำนาจ  เส้นคราม |  | 1 ปี | รอง Best Director 2016 |
การถือสิทธิ์จังหวัดอื่น ของผู้อำนวยการกองประกวดมิสแกรนด์ศรีสะเกษ
| ปี | ชื่อ - สกุล | บริษัท/หน่วยงาน | ระยะเวลา | จังหวัด |
| --- | --- | --- | --- | --- |
| 2025 | ชลภูมินทร์ ดวนใหญ่ | บริษัท พรอมต์ชนม์ คอร์เปอเรชั่น จำกัด | 1 ปี | ระนอง |
| 2020 | อวิรุทธ์ อรรคบุตร | บริษัท เซิ้ง โปรดักชั่น แอนด์ ออร์แกไนเซอร์ | 1 ปี | อุบลราชธานี |
| 2016 | อวิรุทธ์ อรรคบุตร | บริษัท เซิ้ง โปรดักชั่น แอนด์ ออร์แกไนเซอร์ | 1 ปี | บุรีรัมย์ |
ผู้ดำรงตำแหน่งมิสแกรนด์ศรีสะเกษ

ผู้ดำรงตำแหน่งมิสแกรนรด์ศรีสะเกษ คุณสมบัติเบื้องต้น

1. มีสัญชาติไทย โดยเกิดที่ประเทศไทย หรือได้รับการเปลี่ยนสัญชาติเป็น สัญชาติไทยแล้ว

2.เป็นเพศหญิงโดยกำเนิด

3. มีส่วนสูงไม่ต่ำกว่า 165 เซนติเมตร

4. มีอายุระหว่าง 17 – 29 ปี

5. มีบุคลิกดี กิริยาท่าทางดี เฉลียวฉลาด มีความรอบรู้ มนุษย์สัมพันธ์ดี มีรูปร่างหน้าตางดงาม

6. สถานภาพโสด ไม่เคยผ่านการสมรสตามกฎหมายหรือขนบธรรมเนียมประเพณี หรือพิธีกรรมทาง ศาสนา หรือพิธีการใดๆ ทั้งในและต่างประเทศ และไม่เคยมีบุตรหรือตั้งครรภ์มาก่อน
| ปี | ผู้ดำรงตำแหน่ง | ชื่อเล่น | อายุ | ส่วนสูง |
| --- | --- | --- | --- | --- |
| 2025 | พิชชาภา จัสทิส | เฮเลน | 21 | 175 |
| 2024 | กฤษฎาภรณ์ นาใคร | น้อง | 24 | 175 |
| 2023 | กุลณัฐ หงษ์ศรีเมือง | เดียร์น่า | 19 | 175 |
| 2022-2021 | กฤติยาภรณ์ ลานนท์ | แป้งโกะ | 24 | 172 |
| 2020 | จันทร์ทิมา สายยศ | มิ้ว | 21 | 179 |
| 2019 | สิรีธร สาจันทร์ | ฝ้าย | 20 | 172 |
| 2018 | อาทิติยา เบ็ญจะปัก | แคท | 22 | 170 |
| 2017 | กมลรัตน์ ทานนท์ | แป้งหอม | 20 | 175 |
| 2016 | ชชุรัตน์ มูลพิมพ์ | เตย | 24 | 173 |
ทำเนียบมิสแกรนด์ศรีสะเกษ
ผู้ดำรงตำแหน่งมิสแกรนด์จังหวัดอื่น ที่อยู่ในการถือลิขสิทธิ์ของทีมพีดีศรีสะเกษ

ผู้ดำรงตำแหน่ง
| ปี | มิสแกรนด์จังหวัด | ผู้ดำรงตำแหน่ง | ชื่อเล่น | อายุ | ส่วนสูง | ผลงานบน MGT |
| --- | --- | --- | --- | --- | --- | --- |
| 2025 | ระนอง | กิตติยาภรณ์ บัวสอน | มิ้วท์ | 24 | 170 | รอประกาศ |
| 2018 | อุบลราชธานี | ชุติญา เจียรกุล | พริ้ง | 22 | 173 | TOP10 |
| 2016 | บุรีรัมย์ | ภัททิยา รัตนจริยา | เจน | 20 | 177 | Unplaced |
ทำเนียบมิสแกรนด์ศรีสะเกษ
ผลงานการประกวดระดับมิสแกรนด์ไทยแลนด์ > มิสแกรนด์ศรีสะเกษ

| ปี | ผู้ดำรงตำแหน่ง | ตำแหน่งในการประกวด | รางวัลพิเศษ |
| --- | --- | --- | --- |
| 2025 | พิชาภา จัสทิส | TBA | TBA - แกรนด์วอยซ์ลูกทุ่งมหาชน |
| 2024 | กฤษฎาภรณ์ นาใคร | Unplaced |  รองชุดประจำชาติยอดเยี่ยม (2) |
| 2023 | กุลณัฐ หงษ์ศรีเมือง | Unplaced |  Miss Grand หมอลำ Rising Star(2)  รองชุดประจำชาติยอดเยี่ยม (1)  Top 36 Hya Booster Serum |
| 2022 | กฤติยาภรณ์ ลานนท์ | TOP 20 |  Miss Grand หมอลำ Rising Star(1)  Top 20 มิสแกรนด์ขวัญใจขอนแก่น  Top 10 Miss Pond's หน้าสดสวย |
| 2021* | กฤติยาภรณ์ ลานนท์ | TOP 20 |  Miss Grand หมอลำ Rising Star(1)  Top 20 มิสแกรนด์ขวัญใจขอนแก่น  Top 10 Miss Pond's หน้าสดสวย |
| 2020 | จันทร์ทิมา สายยศ | Unplaced |  Grand Pageant's Choice Award  คะแนนโหวตอันดับ 1 การเดินแบบชุดผ้าไทยประยุกต์  Top 13 ชุดว่ายน้ำยอดเยี่ยม  Top 10 เบสท์ดีไซเนอร์ |
| 2019 | สิรีธร สาจันทร์ | Unplaced |  |
| 2018 | อาทิติยา เบ็ญจะปัก | Unplaced |  Top 5 เบสท์วอยซ์ |
| 2017 | กมลรัตน์ ทานนท์ | 4th Miss Grand Thailand​ 2022 |  ชุดว่ายน้ำยอดเยี่ยม  Top 16 เบสท์วอยซ์  Top 13 มิสแกรนด์ขวัญใจเชียงใหม่  Top 15 มิสแกรนด์ไรส์ซิ่งสตาร์ |
| 2016 | ชชุรัตน์ มูลพิมพ์ | TOP 20 |  Top 14 มิสแกรนด์ไรส์ซิ่งสตาร์ |
หมายเหตุ  2021* มิสแกรนด์ศรีสะเกษ  แป้งโกะ กฤติยาภรณ์ ลานนท์ ครองตำแหน่ง 2 ปี รับตำหน่งเมื่อวันที่ 26 กรกฏาคม 2021 เนื่องด้วยสถานการณ์การแพร่ระบาดของ โควิด-19 ในประเทศไทย ณ ขณะนั้น และเข้าร่วมประกวดมิสแกรนด์ไทยแลนด์ 2022
ผลงานเข้ารอบ มิสแกรนด์ไทยแลนด์

| ตำแหน่ง | จำนวน (ครั้ง) | ผู้ดำรงตำแหน่ง | ปี |
| --- | --- | --- | --- |
| 4th Miss Grand Thailand | 1 | กมลรัตน์ ทานนท์ | 2017 |
| TOP 20 | 2 | กฤติยาภรณ์ ลานนท์ | 2022 |
| TOP 20 | 2 | ชชุรัตน์ มูลพิมพ์ | 2016 |